ທ່ານ ທ​ຣຳ ຢອກວ່າ ເກົາ​ຫຼີ​ເໜືອ ມີ​ອະ​ນາ​ຄົດ​ ທີ່​ສົດ​ໃສ ກ່ອນກອງ​ປະ​ຊຸມ ​ສຸດຍອດ​ຄັ້ງ​ທີ​ສອງ
ປະທານາທິບໍດີ ທຣຳ ໄດ້ກ່າວວ່າ ທ່ານ ກິມ ຄວນເອົາແບບຢ່າງ ຄວາມສຳເລັດຂອງ ຫວຽດນາມ, ທີ່ເປັນປະເທດ ຄອມມູນິສຄືກັນ ກັບເຂົາເຈົ້ານັ້ນ.
ພຽງບໍ່ເທົ່າໃດຊົ່ວໂມງກ່ອນກອງປະຊຸມຄັ້ງທີສອງກັບຜູ້ນຳ ເກົາຫຼີເໜືອ ນັ້ນ, ປະທານາ ທິບໍດີ ສະຫະລັດ ທ່ານ ດໍໂນລ ທຣຳ ໄດ້ຮຽກຮ້ອງໃຫ້ “ໝູ່” ຂອງທ່ານ, ທ່ານ ກິມ ຈົງ ອຶນ, ລົບລ້າງຄັງອາວຸດນິວເຄລຍຂອງທ່ານ ເພື່ອຮັບປະກັນປະເທດທີ່ “ດີເລີດ” ຂອງ ທ່ານໃນອະນາຄົດ ໃນຂໍ້ຄວາມທີ່ຂຽນຢູ່ທວິດເຕີໃນຕອນເຊົ້າວັນພຸດມື້ນີ້ ຈາກນະຄອນຫຼວງ ຮາໂນ່ຍ ນັ້ນ, ປະທານາທິບໍດີ ທຣຳ ໄດ້ກ່າວວ່າ ທ່ານ ກິມ ຄວນເອົາແບບຢ່າງຄວາມສຳເລັດຂອງ ຫວຽດນາມ, ທີ່ເປັນປະເທດຄອມມູນິສຄືກັນກັບເຂົາເຈົ້ານັ້ນ, ເຊິ່ງທ່ານເວົ້າວ່າ “ໄດ້ຈະ ເລີນຮຸ່ງເຮືອງຄືກັບສອງສາມແຫ່ງຢູ່ໃນໂລກນີ້ ” ທ່ານໄດ້ຂຽນວ່າ “ຄວາມເປັນໄປໄດ້ແມ່ນໃຫຍ່ຫຼາຍ, ເປັນໂອກາດທີ່ດີຫຼາຍ, ແບບເກືອບ ວ່າບໍ່ຄືກັບຄັ້ງໃດໃນປະຫວັດສາດ, ສຳລັບເພື່ອນຂອງຂ້າພະເຈົ້າທ່ານ ກິມ ຈົງ ອຶນ ” ໃນຂໍ້ຄວາມທີ່ຂຽນຢູ່ທວິດເຕີຕໍ່ມາ, ປະທານາທິບໍດີ ສະຫະລັດ ໄດ້ກ່າວວ່າ ທ່ານ ແລະ ທ່ານ ກິມ “ຈະພະຍາຍາມໃຫ້ດີທີ່ສຸດ ເພື່ອແກ້ໄຂບາງຢ່າງ ກ່ຽວກັບ ການປົດອາວຸດນິວ ເຄລຍ” ແລະ ເຮັດໃຫ້ລະບອບການປົກຄອງກົດຂູ່ຂີຮີດນັ້ນເປັນ “ມະຫາອຳນາດທາງ ເສດຖະກິດ ” ທ່ານ ທຣຳ ໄດ້ຂຽນວ່າ ທ່ານເຊື່ອວ່າ ຈີນ, ຣັດເຊຍ, ຍີ່ປຸ່ນ ແລະ ເກົາຫຼີ ໃຕ້ ສີ່ປະເທດທີ່ຮ່ວມກັບ ສະຫະລັດ ໃນການເຈລະຈາທີ່ປະສົບຄວາມລົ້ມແຫຼວໃນຄັ້ງ ທີ່ຜ່ານມານັ້ນ ຈະຊັກຊວນໃຫ້ ພຽງຢາງ ຍົກເລີກອາວຸດນິວເຄລຍຂອງເຂົາເຈົ້າ “ມັນ ຈະປະໂຫຍດຫຼາຍ ” ຜູ້ນຳທັງສອງມີກຳນົດທີ່ຈະພົບປະກັນເປັນເວລາສັ້ນໆໃນວັນພຸດມື້ນີ້ ກ່ອນຮັບປະເທດ ອາຫານຄ່ຳ ຮ່ວມກັບຜູ້ຊ່ວຍທີ່ສຳຄັນສອງຄົນ ແລະ ນາຍພາສາຈາກ ແຕ່ລະຝ່າຍ, ກັບ ທ່ານ ທຣຳ ພ້ອມກັບລັດຖະມົນຕີການຕ່າງປະເທດ ທ່ານ ໄມຄ໌ ພອມພຽວ ແລະ ວ່າ ການຫົວໜ້າທີ່ປຶກສາທຳນຽວຂາວ ທ່ານ ມິກ ມັລເວນີ ທ່ານ ທຣຳ ແລະ ທ່ານ ກິມ ຈະ ຈັດການເຈລະຈາຢ່າງເປັນທາງການຕື່ມອີກໃນວັນພະຫັດມື້ອື່ນ [[ https://twitter com/realDonaldTrump/status/1100584141274398720 ]]